กรมการแพทย์ ปรับไกด์ไลน์แพทย์สำหรับดูแลผู้ป่วยโรคโควิด 19 รับสายพันธุ์ XBB.1.16 ที่มีแนวโน้มเพิ่มขึ้น
แพทย์หญิงนฤมล สวรรค์ปัญญาเลิศ นายแพทย์ทรงคุณวุฒิ ที่ปรึกษากรมการแพทย์ กระทรวงสาธารณสุข กล่าวว่า ข้อมูลจากที่พบโควิด 19 สายพันธุ์ XBB.1.16 มากพบว่า อาการของผู้ป่วยที่ติดเชื้อสายพันธุ์นี้ไม่ต่างจากสายพันธุ์อื่นๆ ที่ผ่านมา ส่วนใหญ่คล้ายไข้หวัด คือ มีไข้ เจ็บคอ น้ำมูกไหล ปวดเมื่อยตามตัว ปวดศีรษะ แต่เมื่อเทียบอาการเด็กกับผู้ใหญ่ พบลักษณะพิเศษที่พบเฉพาะในเด็ก คือ มีไข้สูง และ ตาแดง อย่างไรก็ตามจากที่มีการคาดการณ์ของนักวิชาทั่วโลกว่าต่อไปสายพันธุ์ XBB.1.16 จะกลายเป็นสายพันธุ์ที่พบระบาดมาก เรื่องนี้กรมการแพทย์ได้มีการประชุมหารือรายละเอียดเกี่ยวกับแนวทางการวินิจฉัยรักษา รักษาผู้ป่วยโรคโควิด 19 ซึ่งสรุปว่า ให้ปรับแนวทางเวชปฏิบัติสำหรับแพทย์และบุคคล่าการสาธารณสุข 2 เรื่อง คือ 1.ปรับการให้ยาต้านไวรัสในผู้ป่วยกลุ่มที่มีปัจจัยเสี่ยงต่อโรครุนแรง โดยยาต้านไวรัสทั้งหมดที่มีอยู่ในประเทศไทยตามไกด์ไลน์เดิมยังสามารถให้ผู้ป่วยได้ทั้งหมด แต่ให้เลือกใช้อย่างใดอย่างหนึ่ง เริ่มพิจารณาจากยาที่มีประสิทธิภาพและอาการของคนไข้เป็นหลัก 2.ปรับเงื่อนไขของการให้ LAAB สำหรับการดูแลผู้ป่วยยังคงตามไกด์ไลน์เดิม คือ กรณีอาการเข้าตามนิยามกรมควบคุมโรค ให้ตรวจด้วย ATK หรือ RT PCR กรณีไม่เจอเชื้อ ไม่มีอาการให้ตรวจซ้ำใน 48 ชม. พร้อมเน้นปฏิบัติตามหลัก DMH คือ คือ เว้นระยะห่าง ใส่หน้ากาก ล้างมือ เคร่งครัด 5 วันส่วนกรณีการตรวจแล้วเจอเชื้อ ให้ดูแลตามอาการแบ่งเป็น 4 กลุ่มเหมือเดิม คือ กลุ่ม 1 ผู้ป่วยที่ไม่มีอาการ ให้รักษาแบบผู้ป่วยนอกปฏิบัติตาม DMH โดยไม่ต้องให้ยาต้านไวรัสเนื่องจากส่วนมากหายเองได้ กลุ่ม 2 ผู้ป่วยที่มีอาการ แต่ไม่รุนแรง ไม่มีปอดอักเสบ ไม่มีปัจจัยเสี่ยงต่อโรครุนแรงหรือโรคร่วมสำคัญ ให้ดูแลเหมือนกลุ่ม 1 แต่อาจให้ยาตามอาการและดุลยพินิจของแพทย์ กลุ่ม 3 ผู้ป่วยอาการไม่รุนแรงแต่มีปัจจัยเสี่ยงต่อโรครุนแรงหรือมีโรคสำคัญ ได้แก่อายุมากกว่า 60 ปีขึ้นไปเป็นโรคปอดอุดกั้นเรื้อรังรวมถึงโรคปอดเรื้อรังอื่นๆโรคไตเรื้อรังโรคหัวใจและหลอดเลือดโรคหลอดเลือดสมองโรคมะเร็งโรคเบาหวานภาวะอ้วน หนักมากกว่า 90 กิโล ตับแข็ง ภาวะภูมิคุ้มกันต่ำเป็นโรคที่อยู่ในระหว่างได้รับยาเคมีบำบัดหรือยากดภูมิคุ้มกัน ผู้ติดเชื้อ HIV หรือเป็นผู้ป่วยที่ไม่มีปัจจัยเสี่ยงแต่มีปอดอักเสบเล็กน้อยถึงปานกลาง อาจแอดมิทเป็นผู้ป่วยใน พิจารณาตามดุลยพินิจของแพทย์ กลุ่ม 4 ผู้มีป่วยอาการหนัก มีปัจจัยเสี่ยงต่อโรครุนแรงหรือมีโรคสำคัญ หรือมีระดับออกซิเจนน้อยกว่า 94% ต้องแอดมิทไว้ดูอาการในโรงพยาบาล